Fredag den 10. mai begynte fredskonferansen i Paris mellom USA og Nord-Vietnam. Samme dag samlet en stor menneskemengde seg ved Rive gauche («Venstre bredd»), den delen av Paris som lå sør for elven Seinen). Da opprørspolitiet igjen blokkerte veien og hindret dem å krysse elven, begynte demonstrantene igjen å bygge barrikader som politiet angrep kl 12.15 om morgenen etter forhandlingene igjen brøt sammen. Konfrontasjonen, som førte til hundrevis av arrestasjoner og skader, varte fram til neste morgen. Hendelsene ble rapportert på radio etter hvert som de skjedde og ettervirkningene ble vist på TV den påfølgende dagen. Det kom anklager om at politiet hadde selv deltatt gjennom sivile provokatører, , i opptøyene ved å brenne biler og kaste molotovcocktailer.